ભાવનગર જિલ્લા પંચાયત કૉંગ્રેસ પાસેથી ભાજપે આંચકી લીધી છે. કોંગ્રેસના 1 સભ્ય ગેરહાજર રહેતાં અને 2 સભ્યો બળવો કરી ભાજપ સાથે જોડાતા કૉંગ્રેસને સત્તા ગુમાવવાનો વારો આવ્યો છે. જિલ્લા પંચાયતમાં પ્રમુખ પદે ભાજપના વક્તૃબેન મકવાણા અને ઉપ પ્રમુખ પદે બી.કે ગોહિલની વરણી કરાઈ છે. ત્યારે, ભાવનગર જિલ્લાની તાલુકા પંચાયતોમાં તળાજા તાલુકા પંચાયતમાં પ્રમુખ પદે ભાજપના આશાબેન મકવાણા અને ઉપપ્રમુખ પદે ગીતાબા ગોહિલ ની થઈ વરણી છે. જ્યારે, સિહોર તાલુંકા પંચાયતમાં કૉંગ્રેસે ભાજપ પાસેથી સત્તા આચંકી લીધી છે. ભાજપના સભ્યો બળવો કરીને કૉંગ્રેસમાં જોડાતાં પ્રમુખ પદે કૉંગ્રેસના ઇલાબા ગોહિલ તેમજ ઉપપ્રમુખ પદે ગોકુળભાઇ આલની વરણી થઇ છે. પાલીતાણા તાલુકા પંચાયતમાં ભગવો લહેરાયો છે. કોગ્રેસમાંથી ભાજપમાં બળવો કરીને જોડાયેલ ગોરધનભાઈ ગોટી પ્રમુખ તરીકે ચૂંટાયા છે. જ્યારે, ઉપ પ્રમુખ તરીકે ગોપાલ વાધેલા ચુંટાયા છે. પહેલાં આ તાલુકા પંચાયત કૉંગ્રેસ પાસે હતી. પરંતું, તાલુકા પંચાયત પ્રમુખ ઉપ પ્રમુખે ભાજપ તરફી મતદાન કરતાં સતા પરીવર્તન થયું છે.